דייוויד ג. מקאפי

דייוויד גרגורי מקאפי (באנגלית: David Gregory McAfee; נולד ב-23 בפברואר 1989) הוא סופר ועיתונאי אמריקאי.<ref></ref> מקאפי הוא אתאיסט והוא מבקר את הליטרליזם המקראי. הוא כתב מספר ספרים, וצוטט כסופר המביא ספרי מיינסטרים על אתאיזם לשוק ההמוני.<ref></ref> בנוסף, הוא כותב עבור כמה כתבי עת של רציונליזם וחשיבה חופשית. מקאפי הוא המייסד והנשיא של הארגון "מפלגת התבונה וההתקדמות".

== ביוגרפיה ==
דייוויד ג. מקאפי נולד וגדל ברוזוויל, קליפורניה. בגיל 18 הוא עבר לסנטה ברברה, קליפורניה כדי ללמוד אנגלית ודת באוניברסיטת קליפורניה.<ref name=":0"></ref> בהיותו באוניברסיטה, מקאפי כתב מאמרים על אתאיזם עבור כתב העת "סנטה ברברה אינדפנדנט" .<ref>, אורכב מה[http://www.independent.com/news/2010/mar/12/diagnosing-em-god-virusem מקור] ב-10 בספטמבר 2017</ref> לאחר שסיים את לימודי שני התארים הראשונים, הוציא מקאפי מחדש את ספרו הראשון בשם החדש "Disproving Christianity and Other Secular Writings".<ref name=":0" />

מקאפי הוא אתאיסט באופן גלוי ומתנגד לליטרליזם מקראי (ניתוח הפסוקים ופירושם מתוך הבנתם הבסיסית והרגילה). אוניברסיטת קליפורניה דחתה את כניסתו לתוכנית הבוגרים ללימודי דת, ומקאפי טען שזה בשל היותו אתאיסט, אולם האוניברסיטה טענה אחרת.<ref></ref><ref></ref> מקאפי הופיע והרצה בוועידת SoCal להומניזם חילוני 2011 ובברית האתאיסטים המאושרים של האוניברסיטה הפוליטכנית בקליפורניה.<ref>, אורכב מה[http://ahaslo.org/get-involved/talks-and-debates מקור] ב-7 בינואר 2017</ref>

== קריירה ==
ספרו הראשון של מקאפי, "Disproving Christianity and Other Secular Writings" (הפרכת הנצרות וכתבים חילוניים אחרים), יצא בהוצאה עצמית ב-2010, אך בתוך זמן קצר נרכש על ידי הוצאת הספרים Dangerous Little Books.<ref name=":02">, אורכב מה[http://dangerouslittlebooks.com/disproving-christianity/ מקור] ב-6 במרץ 2016</ref> כתוצאה מהתגובות החיוביות הרבות שקיבל הספר בהוצאה עצמית ולאחר שקיבל את התואר הראשון החדש שלו בלימודי דת, מקאפי חתם על חוזה עם Dangerous Little Books עבור הוצאה לאור של מהדורה שנייה מתוקנת ומורחבת מעבר לתוכן של המהדורה הראשונה.<ref name=":02" />

ספר המבוא של מקאפי בוחן את עולם הנצרות ומנסה להפריך רבים מעקרונות המפתח שלה. הוא גם שואף לחמש אנשים בעובדות מפתח כדי לאתגר את הדוגמטיזם הנוצרי בכל מקום שהוא מופיע. באמצעות קטעים מהברית הישנה והחדשה, מקאפי ניסה ליצור טיעונים חדשים נגד אמיתות הדת הנוצרית. הוא גם שואף לארגן ולהעריך מחדש כמה מהעימותים המסורתיים יותר בין אתאיסטים לנוצרים. באמצעות ניתוח הטקסטים המקראיים, מקאפי מנסה לחשוף סתירות שלא היו ידועות בעבר בלימודי הנצרות המודרניים ומדוע הוא סבור שהן חושפות בעיות בעמודי היסוד של הנצרות עצמה. בעוד שהספר צבר ביקורות חיוביות, חלק מהתגובות היו ביקורתיות, והיו שטענו שהוא לא ברור, רדוד וטועה פעמים רבות לגבי מה שהם טוענים שהם עובדות ורעיונות פשוטים.<ref>, אורכב מה[http://tektonticker.blogspot.com/2012/10/book-snap-david-mcafees-disproving.html מקור] ב-4 ביולי 2017</ref><ref></ref><ref></ref>

ב-12 בדצמבר 2012, יצא לאור ספרו השני של מקאפי, "Mom, Dad, I’m an Atheist: The Guide to Coming out as a Non-Believer" (אמא, אבא, אני אתאיסט: המדריך להיחשפות כלא-מאמין). זהו מדריך להיחשפות כלא-דתי בפני המשפחה והמעגלים החברתיים והמקצועיים. הוא כולל עצות ואמצעים לאנשים שמעוניינים לדחות את הדת בפומבי וכן סיפורים אמיתיים של לא-מאמינים שמשפחותיהם וחבריהם לא תמכו בהם,<ref></ref> ומסביר על מוסדות כמו הנישואים כביטוי חילוני של אנושיות ולאו דווקא דת.<ref></ref> אתר AlterNet המליץ על הספר עבור מי שמחפש עצות ל'היחשפות' בטוחה כאתאיסט.<ref></ref>

מקאפי כותב גם עבור קרן ריצ'רד דוקינס לתבונה ומדע , ומדבר על ההיחשפות כאתאיסט בפני החברים והמשפחה,<ref>, אורכב מה[http://www.richarddawkins.net/cms/newsletter/July2013%2F7-Tips-for-Coming-Out-as-an-Atheist מקור] ב-7 באפריל 2014</ref> ובוחן את החינוך הדתי בארצות הברית.<ref></ref>

ב-31 בינואר 2015, יצא לאור ספרו השלישי של מקאפי, "The Belief Book" (ספר האמונה).<ref></ref> זהו ספר ילדים שמסביר על דתות ולמה אנשים מאמינים בהן מנקודת מבט אתאיסטית. הוא תואר על ידי קרן ריצ'רד דוקינס כ"עמום... אבל זה גם מה שכל כך מרענן בו.<ref>, אורכב מ[https://richarddawkins.net/2015/01/the-belief-book-teaches-children-about-religion-from-an-atheist-perspective/ המקור] ב-4 במרץ 2016</ref> הספר לא מזכיר אתאיזם באופן ישיר. ב-2016 יצא לאור ספר נוסף לילדים, "The Book of Gods" (ספר האלים), שבוחן אלים שונים מרחבי העולם, ומטרתו לעודד ילדים להסתכל על ההבדלים בין עובדות מבוססות-ראיות לבין דעה. שני הספרים אוירו על ידי צ'אק הריסון.<ref></ref>

ב-2016, יצא לאור ספרו החמישי של מקאפי, "Atheist Answers: Rational Responses to Religious Questions" (תשובות אתאיסטיות: תגובות הגיוניות לשאלות דתיות), והוא ספר הדרכה קצר שנשען על אינטראקציות מחייו האמיתיים של הסופר.<ref></ref>

באוגוסט 2017, יצא לאור ספרו השישי של מקאפי, "No Sacred Cows: Investigating Myths, Cults, and the Supernatural" (אין פרות קדושות: חקירת מיתוסים, כתות, והעל-טבעי), שבוחן את הטענות האמוניות שנמצאו במיתוסים, העל-טבעי וכתות כמו הסיינטולוגיה, ברקע של חברה מבוססת-ידע.<ref></ref>

מקאפי משתתף בקביעות בפסטיבל הספרים לוס אנג'לס טיימס.<ref></ref> הוא גם בעל טור בכתב העת "פרית'ינקר" הקנדי, וכותב מאמרים בכתב העת "אמריקן איית'יאסט" .<ref name=":0" /> בנוסף, הוא תרם לפיתוח אפליקציית Atheos, שנועדה לעודד יושר אינטלקטואלי ושיח בין אנשים עם אמונות שונות, תוך כדי שימוש בסט של מבחנים.

=== מפלגת התבונה וההתקדמות ===
מפלגת התבונה וההתקדמות (Party of Reason and Progress, ובקיצור PORP) החלה את דרכה בשנת 2010 כתגובה עממית לתנועת מסיבת התה השמרנית, וכיום היא ארגון פוליטי רשום.<ref></ref><ref></ref> כאשר הוכרז כי דונלד טראמפ זכה בנשיאות ארצות הברית, מקאפי השיק מחדש את מפלגת התבונה וההתקדמות,<ref></ref> ארגון ללא כוונת רווח המנוהל על ידי מתנדבים, בתקווה ליידע את הציבור האמריקאי על סוגיות ומדיניויות פוליטיות מודרניות. מטרתה המוצהרת של המפלגה היא "לדרבן את בחירתם של מועמדים אינטליגנטים, הגיוניים ורציונליים המעוניינים בראש ובראשונה לקחת את האומה שלנו לכיוון חיובי ומתקדם", ובמכתב פתוח לנשיא מקאפי הוא נדרש לבסס את החלטותיו על עובדות מדעיות ורציונליוּת.<ref></ref> לדוגמה, בפריימריז החמישיים של מחוזות הקונגרס בפנסילבניה, PROP תמכה במהנדס הביוטכנולוגיה מולי שיהאן.<ref></ref>

דייוויד הוא מבקר חריף של טראמפ, והוא תקף את עמדותיו פעמים רבות ברשת החברתית טוויטר, בהצלחה מסוימת.<ref></ref> הוא טוען שמכיוון שטוויטר היא פלטפורמה חינמית הזמינה למיליונים ושהנשיא משתמש בה בצורה נרחבת עבור הפצת המדיניות שלו, מטרתו היא להביא את אמירותיו של הנשיא לבדיקת הציבור.<ref></ref><ref></ref> כאשר טראמפ חסם את החשבון של PORP מלהגיב לציוציו, אחד מדוברי PORP גילה פגם באפליקציית המובייל של טוויטר המאפשרת לחשבונות חסומים להמשיך להגיב בפומבי.<ref></ref>

== ספריו ==
* Disproving Christianity: Refuting the World's Most Followed Religion, CreateSpace, 2010, 
* Disproving Christianity and Other Secular Writings (מהדורה שנייה), Dangerous Little Books, 2011, 
* Mom, Dad, I'm an Atheist: The Guide to Coming Out as a Non-Believer, Dangerous Little Books, 2012, 
* The Belief Book, Dangerous Little Books, 2015, 
*דייוויד ג. מקאפי וצ'אק הריסון, The Book of Gods, CreateSpace, 2016, 
*Atheist Answers: Rational Responses to Religious Questions, Atheist Republic Publications, 2016, 
*No Sacred Cows: Investigating Myths, Cults, and the Supernatural, Pitchstone Publishing, 2017, 
*The Belief Book, Atheist Republic Publications, 2018, 
*Disproving Christianity and Other Secular Writings (3rd Edition), Hypatia Press, 2019, 
*The Curious Person's Guide to Fighting Fake News, Pitchstone Publishing, 2020, 

== קישורים חיצוניים ==

* 
*
*[https://web.archive.org/web/20141127100228/http://www.atheistparents.org/recommended-books/interview-with-david-g-mcafee ריאיון עם דייוויד ג. מקאפי - הורים אתאיסטים: הורות בלי אמונה] 
*[https://www.amazon.com/-/he/David-G.-McAfee/e/B008S4IXA4 ספרים מאת] [https://web.archive.org/web/20141127100228/http://www.atheistparents.org/recommended-books/interview-with-david-g-mcafee דייוויד ג. מקאפי], באתר אמזון

== הערות שוליים ==

קטגוריה:אתאיסטים אמריקאים
קטגוריה:מחברי ספרי עיון אמריקאים
קטגוריה:סופרים כותבי אנגלית
קטגוריה:עיתונאים אמריקאים
קטגוריה:בוגרי אוניברסיטת קליפורניה בסנטה ברברה
קטגוריה:אמריקאים שנולדו ב-1989